યાળાની સવાર હતી. પાવાગઢની ટોચેથી થતો ઘંટનાદ દૂરદૂર સુધી પડઘાતો હતો. સૂરજના પહેલા કિરણો પર્વતમાળા પર પથરાતા ધુમ્મસની ચાદર ઓસરવા લાગી હતી. આ વાત વર્ષ ૨૦૦૯ની છે. પાવાગઢના ડુંગર પર આવેલી રાજ્ય પ્રવાસન વિભાગની હોટલમાં રોકાયેલા ગેસ્ટ કુદરતની અપરિમિત સુંદરતાનો અનુભવ કરી રહ્યાં હતા. બધુ જ સામાન્ય દિવસની જેમ ચાલી રહ્યું હતુ. ત્યારે હોટલનો એક વેઇટર હોટલના રૂમ નંબર ૧૦૧નો દરવાજો ખખડાવી રહ્યો હતો. લગભગ દસેક મિનિટ સુધી દરવાજો ખખડાવવા છતાં આગલી સાંજે આવીને રોકાયેલુ યુગલ અંદરથી હોકારો પણ નહોતું આપતું. હા, અંદરથી ટીવીનો અવાજ આવતો હતો..